E-tunniste palvelu uudistuu (tämä ei ole suoraan PSD2 direktiiviin perustuva muutos vaan EU:n e-IDAS asetukseen perustuva) Tämä on erityisen tärkeää, jos yrityksenne asiakkaat kirjautuvat verkkopalveluihinne pankkien e-tunniste palveluiden avulla. Suomessa pankkien tunnistuspalveluissa käytetty TUPAS-protokolla ei täytä jatkossa vahvan sähköisen tunnistamisen vaatimuksia, jotka ovat yhdenmukaistettu EU-sääntelyn kanssa. Tiukentuneet tietoturvavaatimukset edellyttävät pankkeja ottamaan käyttöön kehittyneemmän protokollan. Nykyinen TUPAS e-tunnisteprotokolla ei enää  30.9.2019 jälkeen täytä  vahvan sähköisen tunnistamisen lainsäädännön vaatimuksia, mutta palvelu pysyy käytössä toistaiseksi ”heikkona tunnistuspalveluna”. Yritysasiakkaan tulee siirtyä käyttämään uutta versiota e-tunnisteesta tai tunnistuksen välityspalvelua. Tämä edellyttää tietojärjestelmämuutoksia sähköisiin asiointipalveluihin.  Lisätietoja osoitteessa www.nordea.fi/uusietunniste.